ไทยติด “โควิด” เพิ่ม 6 ราย กลับจาก “อียิปต์-ซาอุฯ” ป่วยสะสม 3,304 คน ไร้เสียชีวิต
"ศบค." เผยไทยติด “โควิด” เพิ่ม 6 ราย กลับจาก “อียิปต์-ซาอุฯ” ป่วยสะสม 3,304 คน ไร้เสียชีวิต
"ศบค." เผยไทยติด “โควิด” เพิ่ม 6 ราย กลับจาก “อียิปต์-ซาอุฯ” ป่วยสะสม 3,304 คน ไร้เสียชีวิต
30 ก.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 30 ก.ค.63  ระบุว่า ประเทศไทยพบผู้ติดเชื้อโควิด-19 รายใหม่เพิ่ม 6 ราย เป็นผู้ที่เดินทางกลับจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine
ทำให้จำนวนผู้ป่วยสะสมยืนยัน เพิ่มขึ้นเป็น 3,304 ราย รักษาหายแล้ว 3,111 ราย ยังรักษาอยู่ 135 ราย ไม่มีผู้เสียชีวิต ยอดเสียชีวิตรวม คงที่ 58 ราย
โดยผู้ติดเชื้อโควิด-19 รายใหม่นี้ แบ่งเป็นผู้ที่เดินทางกลับจากอียิปต์ 4 ราย เป็นนักศึกษาชาย อายุ 21 ปี 1 ราย 23 ปี 1 ราย และ 25 ปี 2 ราย ถึงไทยวันที่ 17 ก.ค. เข้าพัก State Quarantine ที่ จ.ชลบุรี วันที่ 28 ก.ค. ผลตรวจพบเชื้อ โดยทั้ง 4 ราย ไม่มีอาการ
อีก 2 ราย เป็นนักศึกษาชาย อายุ 25 ปี และหญิงไทย อายุ 50 ปี อาชีพแม่บ้าน กลับจากซาอุดิอาระเบีย ถึงไทยวันที่ 25 ก.ค. เข้าพัก State Quarantine ที่ จ.ชลบุรี วันที่ 28 ก.ค. ผลตรวจพบเชื้อ โดยทั้ง 2 ราย ไม่มีอาการ